เค้กแนวเพื่อสุขภาพ พร้อมความอร่อยครบถ้วน 

สนใจเค้กร้านนี้เป็นพิเศษ เพราะออกแนวเพื่อสุขภาพ ทำแบบหวานน้อย+ไม่มีสารเคมี+ส่วนผสมมาจากธรรมชาติ 100% แต่ได้รสชาติเค้กครบถ้วน package สวยน่ารัก สำหรับคนไม่ชอบทานหวานๆ และเค้กริชมากมาก น่าจะถูกใจร้านนี้  

สาขาที่ตึก Eight Thonglor เป็นสาขาที่ 4 ของทางร้าน ตั้งอยู่หน้า Foodlandvilla market ดูเหมือน pop up store แต่ทางร้านบอกว่าเปิดเป็นร้านสาขาเลย มีโต๊ะเล็กๆให้นั่งทานได้ 2 โต๊ะ เน้นขายหน้าร้านซื้อกลับบ้านมากกว่า 

Flourless chocolate cake (130): อันนี้สั่งมาทานชิมลางที่ร้น  เค้กชอคโกแลตตัวนี้ไร้แป้งและ gluten-free เค้าว่าทำให้ไม่อ้วน ไม่รู้จริงป่าว แต่มีคุณค่าทางจิตใจ รสชาติดีนะ มีความกรอบเบาๆ ด้านนอก เนื้อเค้กแน่นอร่อยดี  พอชิ้นแรกผ่าน สั่งกลับบ้านเพิ่มอีก 2 ชิ้นแบบไม่รอช้า

Coconut shortcake (130):  เค้กมะพร้าวอ่อน หอมๆ มีความเบาทั้งเนื้อเค้กและครีม อร่อยดี

Mochadamia (130): เค้กรสกาแฟม๊อคค่า ท๊อปด้วยถั่วแมคคาเดเมียเต็มๆ ราดซอสคาราเมลอีกที มีความหอมกลิ่นกาแฟ มีรสชาติหวานนิดนึง ตัดกับความขมของเนื้อกาแฟได้อย่างลงตัว

มีน้ำเย็นบริการฟรี

สรุปชิมไป 3 รส จัดว่าอร่อยรสชาติเข้มข้นดี ยิ่งคิดว่าเป็นเค้กแนวคลีนหน่อยๆ ทำรสชาติออกมาได้ขนาดนี้ก็ถือว่าโอมากเลยค่ะ

ร้านอยู่ในตึก  Eight thonglor  หัวมุมซอยทองหล่อ 8 หน้าฟู้ดแลนด์ ชั้น LG  จอดรถสะดวกเลย